|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 6 ОТ 2018 Г. ЗА УСЛОВИЯТА И РЕДА ЗА ПРЕДОСТАВЯНЕ НА ФИНАНСОВА ПОМОЩ ПО НАЦИОНАЛНА ПРОГРАМА ЗА ПОДПОМАГАНЕ НА ЛОЗАРО-ВИНАРСКИЯ СЕКТОР ЗА ПЕРИОДА 2019 – 2023 Г.** |
| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
|  | Tzviatkovот Портала за общест-вени консултации – получено на 02 февруари 2021 г.  | **Предложения и забележки по проект на НИД****§ 1**. В чл. 91 се правят следните изменения и допълнения:1. В ал. 1 думите „0,04 лв.“ се заменят с „0,07 лв. без ДДС“;ЗАБЕЛЕЖКА:Предлагам да се поясни защо се предлага включване на текст „без ДДС“ и в кой случай помощта е с ДДС. | Не се приема | Помощта е без ДДС. |
|  |  | **§ 1**. В чл. 91 се правят следните изменения и допълнения:2. В ал. 2 в изречение първо накрая се добавя „налична в склада/помещението преди подаване на заявлението по чл. 92, ал. 2 и проверката на място по чл. 92, ал. 8“.ЗАБЕЛЕЖКА:Предложеният текст на условие е при условие „и“, като не става ясно как се изпълнява това задължение, ако проверката по чл. 92, ал. 2 не се извърши в „в срок от 10 работни дни след подаване на всички заявления“, по отношение на поддържане на наличността по партида. | Не се приема | Условието е заявените за подпомагане партиди да бъдат налични в склада/помещението към момента на ПнМ и да са внесени за съхранение преди подаване на заявлението за подпомагане.  |
|  |  | **§ 1**. В чл. 91 се правят следните изменения и допълнения:3. Създава се ал. 3а:„(3а) Не се предоставя финансово подпомагане за партиди вино за един и същи срок за съхранение, за които партиди вино вече е подадено заявление по чл. 92, ал. 2 през същата година на кандидатстване.“ЗАБЕЛЕЖКА:Предлагам условието „за които партиди вино вече е подадено заявление по чл. 92, ал. 2“ да се промени на „които са одобрени за подпомагане“, защото подадено заявление може да бъде оттеглено или отхвърлено, което не води до получаване на подпомагане за партида. | Приема се  |  |
|  |   | **§ 2**. В чл. 92 се правят следните изменения и допълнения:1. В ал. 1 думите „периода за прием по мярката“ се заличават, а след думите „бюджет по мярката“ се добавя „за съответния прием“;ЗАБЕЛЕЖКА:Предлагам да се поясни как потенциалните кандидати ще бъдат информирани предварително за предстоящия прием като се премахва задължението в заповедта да бъде посочен периода за прием? Забележката е свързана и със съществуващата до момента липса на ясното по ал. в какъв срок преди приема трябва да се издаде заповедта за да се гарантира нормален срок за потенциалните кандидати да се подготвят за него.Предлагам да се поясни наличието на условие „и“ през текста „утвърждава образците на документи за кандидатстване по мярката“ дали преди всеки прием ДФЗ са длъжни да променят образците на документите и дали това не води до допълнителна административна тежест върху бизнеса. | Приема се по принцип | Периодът на прием е фиксиран в Преходни и заключителни разпоредби към Наредбата за изменение и допълнение, като е предвиден за периода 1-12 март 2021 г. Заповедта на изпълнителния директор на ДФЗ, с която ще бе определен бюджетът за приема и образците на документи се публикува на страницата на ДФЗ в срок от 3 дни след обнародване на наредбата в ДВ.Идентични разпоредби са предвидени и за евентуален втори прием по мярката през 2021 г.Образците на документи са част от процедурата за работа на ДФЗ и са съобразени с действащите нормативни изисквания. |
|  |  | **§ 2**. В чл. 92 се правят следните изменения и допълнения:3. В ал. 8 накрая се добавя „и наличието на заявените партиди вино в склада/помещението.“;ЗАБЕЛЕЖКА:Предлагам да се поясни дали наличието следва да бъде за партида или за количество по партида, защото предложения текст обхваща случая само, че може да има някакво количество от партидата и тя да е налична чрез него. Ако не се мотивира предложението предлагам да отпадне защото посочените в него обстоятелства се съдържат в заявлението по ал. 2. | Не се приема | Мярката се прилага за цели партиди вино, а не за част от партиди вино. |
|  |  | **§ 2**. В чл. 92 се правят следните изменения и допълнения:4. Създава се ал. 10а:„(10а) Срокът по ал. 10 се удължава, когато:1. са констатирани нередовности и/или непълноти, за отстраняването на които е необходимо становище на други органи или институции - със срока за получаване на отговора или становището от съответния орган или институция;2. са постъпили документи и/или информация, които създават съмнения за нередност и/или измама - със заповед на изпълнителния директор на ДФЗ;3. е постъпил сигнал от съответната прокуратура или разследващи органи при установени съмнения за наличие на престъпни обстоятелства - до постановяване на влязъл в сила акт на компетентния орган;4. са констатирани нередовности и/или непълноти, за отстраняването на които е изпратено уведомително писмо – със срока за получаване на отговор от кандидата.“ЗАБЕЛЕЖКА:В предложението липса задължение за уведомяване на кандидата при наличие на обстоятелства по точки 1, 2 и 3, което го поставя в неяснота за това и в невъзможност да предприеме законови действия за защита на своя интерес. Настоящата констатация не е мотивира в доклада за НИД и предложението да отпадне или да се мотивира. | Приема се |  |
|  |  | **§ 2**. В чл. 92 се правят следните изменения и допълнения:5. В ал. 11, т. 1 след думите „по ал. 9“ се добавя „и 10а“;ЗАБЕЛЕЖКА:Предложеният текст трябва да бъде само във връзка с чл. 10а, точка 4, защото само по тази точка кандидата има задължение да представи документи. | Приема се |  |
|  |  | **§ 2**. В чл. 92 се правят следните изменения и допълнения:6. Създава се ал. 11а:„(11а) Заявлението за предоставяне на финансова помощ получава частичен отказ, когато при проверката на място по ал. 8 се установи, че част от заявените партиди не са налични в склада/помещението или не отговарят на изискванията по тази глава. В тези случаи заявлението за предоставяне на финансова помощ получава одобрение само за наличните в склада/помещението партиди вино, които отговарят на изискванията.“;ЗАБЕЛЕЖКА:Предложението се отнася за партида, а не за количество по партида, което е установено при проверка и следва да бъде подпомогнато. Предложеният текст за прилагане при констатирано по-малко количество по партида-дали следва да се премахне цялата партида за подпомагане или да се предостави подпомагане само за наличното количество по нея! | Не се приема | Мярката се прилага за цели партиди вино, а не за част от партиди вино. |
|  |   | **§ 3.** В чл. 93 се правят следните изменения:3. Създават се ал. 4 – 10:(5) Финансовата помощ може да бъде изплатена авансово, при условие, че със заявлението за кандидатстване е заявено авансово плащане. Размерът на авансовата помощ е 100 на 100 от договорената финансова помощ.**ЗАБЕЛЕЖКА:**Предложеният текст задължава аванса да бъде 100 на 100, а не до 100 на сто, като в проекта на доклад за НИД липсват мотиви за това, като не се оценява риска кандидатите да не могат да осигурят банкова гаранция за целия размер на финансовата помощ, както се предлага. | Не се приема | Условията за предоставяне на авансово плащане, както и размерът на авансовото плащане, са съобразени с изискванията на чл.4, параграф 6а от Регламент 2020/592 и това е посочено в доклада към проекта на наредба. Цитираната разпоредба изисква размерът на авансово плащане да бъде размер на 100% от финансовото участие на Съюза, а в България финансовото участие на Съюза в предоставяното подпомагане е 100%. |
|  |  | **§ 3**. В чл. 93 се правят следните изменения:3. Създават се ал. 4 – 10:(6) Заявление за авансово плащане се подава в ЦУ на ДФЗ до 1 месец от подписване на договора по чл. 92, ал. 14. Към заявлението за авансово плащане кандидатът прилага:ЗАБЕЛЕЖКА:Предлагам да се преразгледа текста „по чл. 92, ал. 14“, защото подписването на договор е по ал. 13, а по ал.. 14 е не подписването на договор. | Приема се |  |
|  |  | **§ 3**. В чл. 93 се правят следните изменения:3. Създават се ал. 4 – 10:(6) Заявление за авансово плащане се подава в ЦУ на ДФЗ до 1 месец от подписване на договора по чл. 92, ал. 14. Към заявлението за авансово плащане кандидатът прилага:1. банкова гаранция в размер на 110 на сто от исканата за авансово плащане сума със срок на валидност не по-малко от 4 месеца след изтичане на срока за съхранение;ЗАБЕЛЕЖКА:В проекта на доклад за НИД липсва обосновка за 110 на сто размер на банковата гаранция. При условие на COVID-19 и посочени в проекта на доклад неблагоприятни условия за сектора защо не е предложено 100 на сто размер на банковата гаранция? | Не се приема | Условията за предоставяне на авансово плащане, в това число и размерът на банковата гаранция, са съобразени с изискванията на чл.4, параграф 6а от Регламент 2020/592 и това е посочено в доклада към проекта на наредба. Съгласно цитираната разпоредба размерът на банковата гаранция следва да бъде най-малко 110% от размера на авансовото плащане. Европейското законодателство не допуска банковата гаранция да бъде в по-малък размер. |
|  |  | **§ 6.** (1) Заповедта по чл. 92, ал. 1 за 2021 г. се публикува на интернет страницата на ДФЗ в срок до 3 работни дни от обнародването на наредбата в „Държавен вестник“.(2) Периодът за прием на заявления по чл. 92 ал. 2 за 2021 г. е 1 – 12 март 2021 г.(3) В случай на наличен бюджет след приема по ал. 2, през 2021 г. може да бъде проведен втори прием на заявления по чл. 92 ал. 2 в периода 1 – 11 юни 2021 г. , като заповедта по чл. 92, ал. 1 се публикува на интернет страницата на ДФЗ най-късно на 29 май 2021 г.**ЗАБЕЛЕЖКА:**Предложението не мотивирано в проекта на доклад за НИД, като липсва и информация за неговото съгласуване с постоянната работна група, но може би това е като следствие от умишленото изключване на тази група за обсъждане на условията по мярката, за разлика от други мерки от наредбата, където това се изисква. Предложението не е мотивирано и по отношение на предложените срокове за прием.Предлагам в текста на параграфа текста „2021“ да се поясни за каква година се отнася. | Не се приема | Предложеното изменение и допълнение на Наредбата е на база решение на Постоянната работна група, а заложените в проекта срокове и периоди са съобразени с кризисния характер на мярката и необходимостта от своевременни действия в кратки срокове. |
|  |  | **§ 7.** (1) Мярка „Кризисно съхранение на вино“ се прилага през финансовата 2021 г. на основание Делегиран Регламент (ЕС) 2021/95 на Комисията от 28 януари 2021 година за изменение на Делегиран регламент (ЕС) 2020/592 относно временни извънредни мерки за дерогация от някои разпоредби на Регламент (ЕС) № 1308/2013 на Европейския парламент и на Съвета с цел преодоляване на смущенията на пазара в сектора на плодовете и зеленчуците и лозаро-винарския сектор, породени от пандемията от COVID-19 и свързаните с нея мерки (OB L 31, 29.01.2021 г.).ЗАБЕЛЕЖКА:Предлагам да се мотивира включването на ал. 2-4 в „ПРЕХОДНИ И ЗАКЛЮЧИТЕЛНИ РАЗПОРЕДБИ“, а не в чл. 93, където е тяхната приложимост и самият член е специална глава от наредбата, която е само за мярката. | Не се приема | Наредбата е структурирана съобразно изискванията за съставяне на нормативни актове. |
|  |  | **§ 10**. За дейности по договори, сключени между 16 октомври 2020 г. и 15 октомври 2021 г.:1. максималният размер на финансовата помощ по чл. 8, ал. 1 е до 90 на сто от разходите за изпълнение на всяка конкретно определена дейност на база определени пределни цени по приложение № 1 и технологична карта към инвестиционния проект, сравнени с офертите по чл. 12, ал. 2, т. 7;ПРЕДЛОЖЕНИЕ:1. Във връзка с увеличение на пазарните цени за услуги и материали в края на 2020 и началото на 2021 поради COVID-19 и свързани с него забавяния в производство и доставки на материали и разходи за труд за изпълнение на операции по Приложение №1 от наредбата предлагам да се преразгледат пределните цени по приложението за приема през финансова 2021. | Не се приема | Приложение № 1 не е обект на настоящия проект на НИД, който се отнася до пакета от кризисни мерки в лозаро-винарския сектор. |
|  |  | 2. Предлагам чрез нов текст в чл. 14 от наредбата да се задължи ДФЗ да прилага към договора за безвъзмездна финансова помощ приложение с одобрените дейности, операции, количества, стойности и оферент, които да кореспондират с одобрените разходи и офертите на оферентите по тях. Настоящата практика на ДФЗ е | Не се прима  | Обект на настоящия проект на НИД е пакетът от кризисни мерки в лозаро-винарския сектор. |
|  |  | 3. Предлагам да се преразгледа вида на мярката в колона „Мярка“ от таблица „Пределна цена за дейност „Засаждане““ поради липса на връзка с площ за точка:11. Временно съхранение на лозов посадъчен материал ч/дни | Не се приема | Обект на настоящия проект на НИД е пакетът от кризисни мерки в лозаро-винарския сектор. |
|  |  | 4. Предлагам да се преразгледа вида на мярката в колона „Мярка“ от таблица „Пределна цена за дейност „Изграждане на подпорна конструкция“ и дейност „Изграждане на подпорна конструкция на новосъздадени насаждения““ поради липса на връзка с площ за точка:1. Транспорт на колове - крайни и междинни т/км | Не се приема | Обект на настоящия проект на НИД е паке-тът от кризисни мерки в лозаро-винарския сектор. |
|  | Национална лозаро – винарска камара регистрирано в МЗХГ с № 17-16 от 08.02.2021 г. | Във връзка с публикуван на 01.02.2021 г. за обществено обсъждане проект на Наредба за изменение и допълнение на Наредба № 6 от 2018 г. (НИД на Наредба №6) от името на Националната лозаро-винарска камара (НЛВК) изразяваме следното становище: На първо място искаме да изразим нашата подкрепа и признателност за положените усилия от страна на МЗХГ, ведно с ИАЛВ и ДФЗ-РА относно удължаване на прилагането и през текущата 2021 г. на съответните кризисни мерки и завишен интензитет на подпомагане за лозаро-винарския сектор в условията на продължаваща глобална икономическа криза, породена от пандемията от COVID-19. Същевременно считаме, че в проекта на НИД на Наредба №6 някои текстове и принципни постановки следва да претърпят необходимите разяснения и изменения, за да може с прилагането на заложените мерки да се постигнат в по-голяма степен преследваните цели – а именно: ефективно подпомагане на предприятията в сектора при условията на горепосочените неблагоприятни обстоятелства. По същество предложенията ни касаят, както разпоредбите в проекта на НИД на Наредба № 6, така и някои важни според нас моменти, които са от ресора и компетенциите на ДФЗ – Разплащателна агенция във връзка с администрирането и контрола по мярката и са следните: I. Предложения и коментари относно мярка „Кризисно съхранение на вино“. |  |  |
| 1. Относно допълненията в чл. 91, ал. 2 и в чл. 92, ал. 8 и нова ал. 11а С предложените допълнения по чл. 91, ал. 2, чл. 92, ал. 8 и новата ал. 11а към чл. 92 значително се ограничава възможността за подпомагане за партиди вино, които действително са били на съхранение във винарските предприятия в продължение на дълъг период от време поради невъзможността да бъдат реализирани пазарно, но по една или друга пазарна причина са напуснали същите преди извършването на първата проверка на място след подаване на заявлението за подпомагане. Съгласно действащите разпоредби на Наредба №6, правилата по мярката и начина, по който тя се прилагаше през 2020 финансова година, минималният срок за съхранение на една партида вино е 1 (един) месец (чл. 91, ал. 2, изречение последно). Съгласно §7., ал. 2 от ПЗР към НИД на Наредба №6, финансово подпомагане по мярката се прилага за съхранение на вино, считано от 16.10.2020 г. В тази връзка, е напълно реална хипотезата, при която кандидат за подпомагане – винарско предприятие да е съхранявало определена партида за периода 16.10.2020 г. – 31.01.2021 г. и на базата на досегашните разпоредби да има правото да включи същата в заявлението си за подпомагане, съответно да получи финансова помощ за периода на съхранението й. Още повече че съществуването на въпросната партида вино може (би следвало) да се удостовери на базата на записите в технологичните дневници №3 и/или №6, които предприятието е длъжно да води и които се заверяват съгласно Закона за виното и спиртните напитки от компетентните контролни органи (в лицето на ИАЛВ). Предполагаме, че целта на горепосочените проекторазпоредби е да се превърнат в преграда за евентуални злоупотреби по отношение на заявяването на определени количества вино за подпомагане по мярката от страна на някои недобросъвестни кандидати за подпомагане. Считаме съща така, че така избраният подход е неподходящ и неприемлив, защото чрез него ще бъдат автоматично санкционирани всички винарски предприятия, като се въвежда презумпция с негативна конотация спрямо всички потенциални кандидати за подпомагане. Опасенията ни са и в посока на това, че съгласно горевизираните проект разпоредби, всяка заявена партида вино ще трябва да бъде налична в склада/помещението за съхранение към момента на първата проверка на място, която би следвало да се осъществи в 10 дневен срок, считано от последното подадено заявление за подпомагане в ДФЗ – РА за съответния прием. При предстоящия прием, с оглед проекто разпоредбата на §6, ал. 2 от ПЗР към НИД на Наредба №6, този 10 дневен срок за проверки на място ще започне на 13.03.2021 г и следва да приключи на 23.03.2021. Същевременно, с оглед на установената административна и съдебна практика, въпросният 10 дневен срок за извършване на определени действия от страна на администрацията попада в категорията на т.нар. инструктивни срокове, като тяхното неспазване не води до последици по отношение на правото. В този смисъл неспазването на този 10 дневен срок спрямо едни бенефициенти и спазването му спрямо други бенефициенти, автоматично би поставило първите в неравностойно положение спрямо вторите. В тази връзка считаме за неправилно в нормативен акт да се залагат подобни предпоставки за неравнопоставеност при третирането на икономическите оператори – кандидати за подпомагане. С оглед на гореизложеното предлагаме допълненията в чл. 91, ал. 2 и в чл. 92, ал. 8 и нова ал. 11а да отпаднат. | Не се приема | Условието е заявените за подпомагане партиди да бъдат налични в склада/помещението към момента на ПнМ и да са внесени за съхранение преди подаване на заявлението за подпомагане.Сроковете за извършване на проверки на място, заложени в наредбата, важат еднозначнo за всички кандидати по мярката, а предвидените разпореди не създават основания за субективни действия от страна на администрацията. |
| 2. По отношение на предложението за допълнение на чл. 91 с нова ал. 3а Считаме, че въпросната проекторазпоребда е неясна, а в определени случаи прилагането й може да доведе до неоснователен отказ от подпомагане, поради което следва да претърпи редакция. С оглед на проекторазпоредбата на §6, ал. 3 от ПЗР към НИД на Наредба №6 можем само да предполагаме, че с въпросната проекторазпоребда се цели да не се допуска повторно подпомагане за една и съща партида вино, за един и същ период на съхранение в хипотезата на два или повече приема на заявления за подпомагане по мярка „Кризисно съхранение“ в рамките на текущата финансова година. Същевременно обаче, обръщаме внимание, че осъществяването на втори прием по мярката през 2021 финансова година е под условие (при наличие на определени обстоятелства – наличие на остатъчен бюджет), т.е. представлява едно бъдещо, несигурно събитие. Неслучайно, именно поради специфичната условност, възможността за втори прием по мярката е поместена в предходните и заключителни разпоредби към НИД на Наредба №6. В тази връзка предлагаме, визираният в проекторазпоредбата на чл. 91, ал. 3а режим да отпадне и да намери систематичното си място в преходните и заключителни разпоредби с нова ал. 4 към §6., както следва: „(4) При провеждане на втори прием по ал. 3, не се предоставя финансово подпомагане за партиди вино за един и същи срок за съхранение, които са били одобрени за подпомагане по подадено заявление по чл. 92, ал. 2 през същата година на кандидатстване.“ В предложената от нас редакция е съобразено и обстоятелството, че за да не бъде допустима за подпомагане в рамките на евентуален втори прием, определена партида вино трябва не само да е била заявена за подпомагане, но и да е била одобрена за подпомагане, т.е. да е включена в договора за предоставяне на финансова помощ в рамките на първия прием. | Приема се |  |
| 3.По отношение на предложената нова ал. 10а в чл. 92Предлагаме в проекторазпоредбата на ал. 10а към чл. 92 да се добави т.5, както следва: „5. В случаите по т. 1, 2 и 3 ДФЗ уведомява кандидата за удължаването на срока по ал. 10 и за съответното основание, обуславящо удължаването.“ Считаме, че с въвеждането на предложената т. 5 към чл. 92, ал. 10а, ще отпадне рискът от поставяне на кандидата за подпомагане в положение на неяснота или в невъзможност да предприеме законови действия за защита на своя интерес, съответно при необходимост, да осигури своевременно съдействие по закон на други компетентни органи. | Приема се |  |
| 4. По отношение на предложеното допълнение на чл. 92, ал. 11, т.1Предлагаме, текстът на ал. 11, т. 1 да придобие следната редакция: „1. кандидатът не отстрани нередовностите и/или непълнотите или не представи документите по ал. 9 и 10а, т. 4 в определения срок;“. Видно от проекторазпоредбата на ал. 10а към чл. 92, хипотезата при която се изисква представяне на документи и разяснения от кандидата за подпомагане пред ДФЗ-РА е само тази на т. 4. | Приема се |  |
| 5. Важни моменти, които не касаят пряко проекта на НИД на Наредба №6, но имат съществено значение за доброто администриране на мярката (записи в технологични дневни №3 и №6) – усъвършенстване и допълване на образци на документи за подпомагане (заявление за подпомагане и банкова гаранция). С цел по-голяма яснота, както за потенциалните кандидати за подпомагане, така и за администрирането на мярката и осъществявания контрол от страна на ДФЗ – РА предлагаме: 5.1. Да се създаде допълнителна колона за „Партида“ в раздел II „Данни за продукта“ в заявлението за подпомагане по мярка „Кризисно съхранение“: Обръщаме внимание, че през текущата 2021 финансова година (за разлика от приема през 2020 финансова г.) предмет на подпомагане ще бъдат партиди вино, чието съхранение ще се осъществява в рамките на 2 (две) последователни календарни години (от 16.10.2020 г. – до 20.09 или 31.12. 2021 г.). От това следва, че всяка партида вино, за която е заявено съхранение в период, който застъпва и 2020 и 2021 календарни години, ще фигурира в два отделни дневници №3 и №6, и то под различни номера (редове) в съответните дневници. Няма как да бъде и друго с оглед на изричната разпоредба на чл. 31, ал. 8 от Наредбата за условията и реда а регистриране и заличаване от регистъра, данните, подлежащи на вписване, начина на водене на дневниците, съдържанието и формата на декларациите на реколтата и стоковата наличност и контрола върху регистрираните лица и дейността им. Съгласно въпросната разпоредба на чл. 31, ал. 8, дневниците се приключват ежегодно на 31 декември след пълна инвентаризация на продукцията. Това означава, че дневник №3 и дневник №6 за 2020 г. са приключени на база на инвентаризация към 31.12.2020 г. и считано от 01.01.2021 г. всяко винарско предприятие е открило нови технологични дневници №3 и № 6 за 2021 г. Това означава също така, че редовете (номерата на редовете) на партидите, които са фигурирали в дневника за 2020 г. също се променят в дневника за 2021. Именно поради тази причина, произтичаща от нормативни изисквания, една и съща партида в дневника от 2020 г. ще фигурира например под номер 15, а в дневника от 2021 г. под номер 2. Това може да доведе до сериозно затруднение при администрирането и контрола на мярката за ДФЗ-РА, както и в определени случаи до неоснователен отказ от подпомагане. В тази връзка предлагаме досегашната колона „Партида“ в образеца на заявлението за подпомагане, с цел по-голяма яснота и проследяемост, както за бенефициентите, така и за разплащателната агенция, да се раздели на две подколони, както следва:

|  |
| --- |
| ПАРТИДА |
| № по ред на партида в дневника за 2020 г. \* | № по ред на партида в дневника за 2021 г.  |
|  |  |
| \* Попълва се в случай на заявяване на партида със срок на съхранение, който попада в рамките и на 2020, и 2021 календарни години.  |

 | Приема се по принцип | Предложението е от компетенциите на ДФЗ и няма отношение към проекта на НИД. |
|  |  | 5.2. С оглед на по-голяма предвидимост предлагаме във връзка с предвидената възможност за получаване на авансово плащане по мярката, на официалната интернет страница на ДФЗ-РА, в съответния раздел по мярка „Кризисно съхранение на вино“, сред другите образци на документи да бъде публикуван и образец на банкова гаранция. По този начин ще се осигури необходимото време за бенефициентите пред финансовите институции в процедурата по осигуряване на съответното обезпечение. | Приема се по принцип | Предложението е от компетенциите на ДФЗ и няма отношение към проекта на НИД. |
|  |  | II. Предложения по отношение на мярка „Събиране на реколта на зелено“ Във връзка с прилагането на мярка „Събиране на реколта на зелено“ и други мерки за подпомагане на сектора в НЛВК постъпи предложение от РЛВК „Бургаска Южночерноморска“ под формата на „Технологична карта“, която да послужи за база при залагане на разходи за извършване на дейности обслужващи лозята в плододаване за една стопанска година.НЛВК принципно подкрепя това предложение, което прилагаме в приложение към настоящото ни становище | Не се приема | Съгласно приложимото европейско законодателство по мярката допустими за финансиране са ЕДИНСТВЕНО преките разходи за отстраняване на зелените гроздове. Същите представляват компонент от формулата по която се изчислява финансовото подпомагане, а именно:70% от сумата на: 1.преките разходи за отстраняване на гроздовете и от 2. загубата на приходи, произтичаща от отстраняването. |
|  | „Бургаска Южночерноморска“ РЛВК(приложение към становището Национална лозаро-винарска камара) | Инициатевната група към „Бургаска Южночерноморска”РЛВК разработи следното предложение на „Технологична карта” , която да послужи за база при залагане на разходи за извършване на дейности обслужващи лозята за една стопанска година.**ТЕХНОЛОГИЧНА КАРТА – СЪКРАТЕН ВАРИАНТ****РАЗХОДИ ЛОЗЯ НА ПЛОД**1. Преки разходи – лв./ дка1.1.Трудови разходи СРОК по месеци- Резитба – 400 лози х 0,10 лв = 40 лв. м.ХII – III-Ремонт телена конструкция - 10 лв. I- III- Износ пръчки – след шредер – 5 лв. I - III- Изгаряне – 2 лв. I - III-.Връзване – 15 лв. III - IV- Филизене – 25 лв. IV - V- Борба с плевелите, ръчна копан и чистене дивачки в реда – 35 лв. V - VI- Промушване – 25 лв. VI- Кършене и промушване- 25 лв. VII- Борба с плевелите частично 50 % и филизене в реда – 20 лв. VII- торене – обслужване машина и товаро-разтоварни работи – 2 лв. ХII - II- непредвидени в т.ч. издънки и нежелана дървесна растителност – 5 лв. VII- бране – 50 лв. VII1.2.Косвени трудови разходи – осигуровки – 55 лв.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Всичко преки трудови – 259 лв.  ОБЩО трудови – 314 лв. |  |  |
|  |  | 2. Механизирани работи- Механизатор труд – 6.70 лв.- Механизация на РЗ – 6 лв.- обработки на почвата - 6 пъти х 2 лв. = 12 лв.- амортизации – 6 лв.- почвообработваща машина – 1 лв. ОБЩО: 31,70 лв. –до края на годината / 22 лв. – до края на юли |  |  |
|  |  | 3. Растителна защита – 80 лв.- торене – 35 лв.Общо – 115 лв. / до края на юли разходи за химизация – 100 лв. |  |  |
|  |  | 4. Общостопански разходи /ОСР/ – в т.ч. инфраструктура, счетоводство, ИТР, оперативен транспорт, банкови кредити, данъци, РТУ /инвестиции/ - 126 лв./ 420 дка/ - размер на стопанството. |  |  |
|  |  | 5. Амортизация лозя – 3000 лв. х 20 год = 150 лв./ дка ОБЩО: 1 + 2 + 3 + 4 + 5 = 314 + 22 + 100 + 150 = **586 лв. до края на месец юли**ОБЩО: 586 + 15 лв./от РЗ/ + 10 лв./от механизация/ + 126 лв./от общостопански разходи след приключването счетоводно/ = **737 лв. до края на стопанската година** |  |  |